

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

4 Μαρτίου, 2023

**Δελτίο Τύπου 6**

**Σύλληψη 54χρονης για υπόθεση τοκογλυφίας**

Καταγγέλθηκε στην Αστυνομία από 51χρονη κάτοικο Λεμεσού ότι αρχές Σεπτεμβρίου του 2022 μετά από σχετική συνεννόηση, είχε δανειστεί το χρηματικό ποσό των €2,000 από 54χρονη επίσης κάτοικο Λεμεσού.

Σύμφωνα με την συνεννόηση που υπήρξε μεταξύ της, η 51χρονη θα επέστρεφε το πιο πάνω ποσό σε τέσσερις ισότιμες μηνιαίες δόσεις. Η παραπονούμενη επέστρεψε όλο το ποσό στην 54χρονη τον Δεκέμβριο του 2022 ενώ η τελευταία κατά τον Ιανουάριο του 2023 είχε ζητήσει από αυτή το επιπρόσθετο ποσό των €300 ως τόκους, το οποίο και κατέβαλε.

Σύμφωνα πάντα με την καταγγελία, η 54χρονη φέρεται να ζήτησε το επιπρόσθετο ποσό των €500 το οποίο η παραπονούμενη αρνήθηκε να πληρώσει.

Εναντίον της 54χρονης εκδόθηκε ένταλμα σύλληψης βάσει του οποίου συνελήφθη γύρω στις 10.45 σήμερα το πρωί.

Το ΤΑΕ Λεμεσού συνεχίζει τις εξετάσεις.

 Κλάδος Επικοινωνίας